b'\n_START_ARTICLE_\nVi\xc5\xbean\xc4\x8di\xc5\xb3 pagrindinio ugdymo skyrius\n_START_SECTION_\nIstorija\n_START_PARAGRAPH_\nPirm\xc4\x85sias \xc5\xbeinias apie Vi\xc5\xbean\xc4\x8di\xc5\xb3 mokyklos k\xc5\xabrim\xc4\x85si turime nuo 1914m. Mintis \xc4\xafkurti Vi\xc5\xbean\xc4\x8diuose mokykl\xc4\x85 nedav\xc4\x97 ramyb\xc4\x97s vietiniams gyventojams. B. Mal\xc5\xabkas, 34ha \xc5\xbeem\xc4\x97s savininkas, pasi\xc5\xabl\xc4\x97 mokyklai patalpas, nes ir pats nor\xc4\x97jo savo vaikus pamokyti. Taip 1914m. \xc4\x8dia buvo prad\xc4\x97ta mokyti. Mok\xc4\x97 S. Bubys, kil\xc4\x99s i\xc5\xa1 \xc5\xbdidik\xc5\xb3, muzikantas, buv\xc4\x99s caro armijos kapelmeisteriu. Vaikai mok\xc4\x97si i\xc5\xa1 rusi\xc5\xa1k\xc5\xb3 ir lietuvi\xc5\xa1k\xc5\xb3 knyg\xc5\xb3. V\xc4\x97liau mokykla perkeliama pas D. Vainut\xc4\xaf, kur mokytojavo K. Alseika. 1916m. mokykla perkeliama pas St. \xc5\xa0li\xc4\x8di\xc5\xb3. Tada jau mokykloje mok\xc4\x97si apie 40 vaik\xc5\xb3. Mokytojas K. \xc5\xbdelvys mok\xc4\x97 juos skai\xc4\x8diavimo, istorijos, kalb\xc5\xb3.\xc2\xa0_NEWLINE_1918m. duris atveria naujai pastatyta pradin\xc4\x97 mokykla. Prie \xc5\xa1ios mokyklos \xc4\xafsteigimo labiausiai prisideda J. Milvydas ( pirmosios oficialios Vi\xc5\xbean\xc4\x8di\xc5\xb3 mokyklos organizatorius). Tais metais mokykloje dirba Kuopka, J. Vaitkevi\xc4\x8dius, K. Burneckis, D. Savickait\xc4\x97.\xc2\xa0_NEWLINE_1926m. Vi\xc5\xbean\xc4\x8di\xc5\xb3 pradin\xc4\x97je mokykloje veik\xc4\x97 keturi skyriai. J. Milvydo iniciatyva mokykloje organizuojami vakar\xc4\x97liai, gegu\xc5\xbein\xc4\x97s. Veikia dramos b\xc5\xabrelis. \xc4\xaesikuria jaun\xc5\xb3j\xc5\xb3 \xc5\xabkinink\xc5\xb3 b\xc5\xabrelis. Mokiniai augina dar\xc5\xbeoves, net dalyvauja parodose.\xc2\xa0_NEWLINE_Antrojo pasaulinio karo metu Vi\xc5\xbean\xc4\x8di\xc5\xb3 mokykla buvo u\xc5\xbedaryta tik dviems m\xc4\x97nesiams. Mokytojas K. Liuberskis vokie\xc4\x8di\xc5\xb3 okupacijos metais mok\xc4\x97 ir penkt\xc4\x85 skyri\xc5\xb3.\xc2\xa0_NEWLINE_1947m. po karo buvo atidaryta priaugan\xc4\x8dioji 7-met\xc4\x97 mokykla. 1949m. Vi\xc5\xbean\xc4\x8di\xc5\xb3 7-met\xc4\x99 mokykl\xc4\x85 baig\xc4\x97 pirmoji mokini\xc5\xb3 laida._NEWLINE_Prasid\xc4\x97jus reformoms, vyksta poky\xc4\x8diai ir mokykloje. Nuo 1989m. ji vadinama NEPILNA vidurine mokykla, v\xc4\x97liau - DEVYNMETE. Nuo 1992m. ji Vi\xc5\xbean\xc4\x8diuose PAGRINDIN\xc4\x96 mokykla.\xc2\xa0_NEWLINE_1998m. mokyklai sukako 80 met\xc5\xb3. Ta proga i\xc5\xa1kilmingai atidengta memorialin\xc4\x97 lenta._NEWLINE_2007 rugpj\xc5\xab\xc4\x8dio m\xc4\x97n. Vi\xc5\xbean\xc4\x8di\xc5\xb3 pagrindin\xc4\x97 mokykla d\xc4\x97l nepakankamo mokini\xc5\xb3 skai\xc4\x8diaus tampa pradine. Mokykloje lieka veikti ikimokyklin\xc4\x97 ir keturios pradin\xc4\x97s klas\xc4\x97s, kurias pri\xc5\xbei\xc5\xabri trys mokytojai, v\xc4\x97liau mokykla visi\xc5\xa1kai likviduota.'